Mammadarf, aa Mammadorf oda Mammadoaf (jingare Mundart), amtli: Mammendorf, is a Gmoa im obaboarischn Landkroas Fiarschtnfoidbruck, und liggt uma 6 km nordweschtli vo Bruck, 35 km weschtli vo Minga und 15 km nerdli vom Ammasää. Mammadarf is a da Sitz vo da Vawoitungsgmoaschaft Mammadarf. 2008 is de Gmoa Mammadarf 1250 Joor  oid worn und is oane vo de oitestn in da Gengd. Grindt worn is vom Bajuwarn Mamin.